cyanic-selkie/wikianc huggingface dataset:
Συνεταιρισμός
Ευρωπαϊκός συνεταιρισμός
Ο συνεταιρισμός μπορεί να ιδρυθεί από τουλάχιστον 2 νομικά πρόσωπα από διαφορετικές χώρες της Ε.Ε. ή από τουλάχιστον 5 φυσικά ή νομικά πρόσωπα από τουλάχιστον 2 διαφορετικές χώρες της Ε.Ε.
Το ελάχιστο κεφάλαιο είναι 30.000€, το οποίο πρέπει να κατατεθεί το 25% κατά την ίδρυση και το υπόλοιπο εντός 5 ετών από την ίδρυση (άσχετα με το ότι ο 4099/2012 λέει άλλα).
Κατά τη διάλυση ο Ευρωπαϊκός συνεταιρισμός υπάγεται στην αρχή της αφιλοκερδούς διανομής εκτός αν το καταστατικό του προβλέπει διαφορετικά.
Η διαδικασία ιδρύσεως είναι: α) Σύνταξη καταστατικού και υπογραφή από τους ιδρυτές δίχως ιδιαίτερη διατύπωση. β) Κατάθεση στο ΓΕΜΗ του υπογραφέντος καταστατικού (δεν εγγράφεται στο μητρώο του ειρηνοδικείου και δεν γίνεται έλεγχος νομιμότητας - εγγράφεται στο πρώην μητρώο ανωνύμων). γ) Δημοσίευση στο ΓΕΜΗ οπότε και επέρχεται η σύσταση, ανακοίνωση στο ΦΕΚ και Εφημερίδα ΕΕ.
Παραπομπές
Κατηγορία:Αγροτική οικονομία Κατηγορία:Επιχειρηματικότητα Κατηγορία:Εμπορικό Δίκαιο Κατηγορία:Συνεταιρισμοί
Λουίς Αραγονές
Ο Λουίς Αραγονές (Ισπανικά: José Luis Aragonés Suárez, 28 Ιουλίου 1938 - 1 Φεβρουαρίου 2014) ήταν Ισπανός ποδοσφαιριστής και προπονητής.
Βιογραφικά στοιχεία
Ξεκίνησε την καριέρα του ως παίχτης με τα χρώματα της Χετάφε το 1957. Την επόμενη χρονιά υπέγραψε συμβόλαιο με τη Ρεάλ Μαδρίτης, αν και ποτέ δεν αγωνίστηκε με την πρώτη ομάδα του συλλόγου. Μέχρι το 1960 αγωνίστηκε ως δανεικός σε διάφορους συλλόγους, όταν μεταγράφηκε στη Ρεάλ Οβιέδο, όπου και παρέμεινε για μια περίοδο. Από το 1961 έως το 1964 αγωνίστηκε στη Ρεάλ Μπέτις. Το μεγαλύτερο μέρος της καριέρας του ως ποδοσφαιριστής (1964–1974) το πέρασε στην Ατλέτικο Μαδρίτης.
Το 1974 αποσύρθηκε από ποδοσφαιριστής, και έγινε κατευθείαν προπονητής της Ατλέτικο (1974-1980 και 1982-1987). Η Ατλέτικο έκανε πάντα πρωταθλητισμό και οι επιτυχημένες αυτές πορείες οδήγησαν τον Αραγονές στην Μπαρτσελόνα, αλλά μετά από μια απογοητευτική χρονιά πήγε στη Ρεάλ Μπέτις, για να ξαναγυρίσει το 1991 στην Ατλέτικο. Τη σεζόν 1991-92 οι ροχιμπλάνκος ήρθαν τρίτοι στην Primera Division, ένα βαθμό πίσω από την πρωταθλήτρια Ισπανίας και Ευρώπης Μπαρτσελόνα. Την άλλη χρονιά η Ατλέτικο έφτασε στα ημιτελικά του Κυπέλλου Κυπελλούχων. Μετά ο Αραγονές πήγε στη Σεβίλλη, βάζοντάς την στο Κύπελλο ΟΥΕΦΑ.
Το 1995 ο Αραγονές μετακομίζει στη Βαλένθια ΚΦ, και εκείνη τη χρονιά (1995-96) οι νυχτερίδες παίρνουν τη δεύτερη θέση στην Primera Division, τέσσερις βαθμούς πίσω από την Ατλέτικο. Ακολούθησαν δύο μονοετείς θητείες στη Μπέτις και στην Οβιέδο. Το 2000-01 έκανε μια φανταστική χρονιά με τη Μαγιόρκα, οδηγώντας την ομάδα στην τρίτη θέση του ισπανικού πρωταθλήματος και στην έξοδο στο Champions League. Μετά, ο Λουίς Αραγονές ξαναγύρισε στην Ατλέτικο, και την ανέβασε κατευθείαν στην Primera, αλλά το 2003 επέστρεψε στη Μαγιόρκα.
Το καλοκαίρι του 2004 η Ισπανική Ομοσπονδία κάλεσε τον Αραγονές να αναλάβει την Εθνική Ισπανίας. Με τους furias rochas ο Αραγονές άρχισε άσχημα, και η Εθνική Ισπανίας δεν κατάφερε να διακριθεί στο Μουντιάλ της Γερμανίας το 2006. Μετά όμως από αυτά, η Ισπανία έμεινε αήττητη και με μαγευτικές εμφανίσεις κατέκτησε το Euro 2008, νικώντας στον τελικό 1-0 τη Γερμανία. Αυτή ήταν η μεγαλύτερη επιτυχία των Ισπανών μετά το 1964.
Εξωτερικοί σύνδεσμοι
Κατηγορία:Ισπανοί ποδοσφαιριστές Κατηγορία:Ισπανοί προπονητές ποδοσφαίρου Κατηγορία:Ποδοσφαιριστές Ατλέτικο Μαδρίτης Κατηγορία:Ποδοσφαιριστές Ρεάλ Μαδρίτης Κατηγορία:Επιθετικοί ποδοσφαιριστές Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Έρκουλες Αλικάντε Κατηγορία:Ποδοσφαιριστές Ρεάλ Μπέτις Κατηγορία:Ποδοσφαιριστές Χετάφε ΚΦ Κατηγορία:Προπονητές ποδοσφαίρου Ρεάλ Μπέτις Κατηγορία:Προπονητές ποδοσφαίρου Ατλέτικο Μαδρίτης Κατηγορία:Προπονητές ποδοσφαίρου Εθνικής Ισπανίας Κατηγορία:Προπονητές ποδοσφαίρου Βαλένθια ΚΦ Κατηγορία:Ποδοσφαιριστές Ρεάλ Οβιέδο Κατηγορία:Προπονητές ποδοσφαίρου Φενερμπαχτσέ Κατηγορία:Προπονητές ποδοσφαίρου Ρεάλ Οβιέδο Κατηγορία:Ποδοσφαιριστές Ρεκρεατίβο Ουέλβα Κατηγορία:Ποδοσφαιριστές Ρεάλ Μαδρίτης Καστίγια Κατηγορία:Ποδοσφαιριστές Εθνικής Ισπανίας Κατηγορία:Προπονητές ποδοσφαίρου Μπαρτσελόνα Κατηγορία:Προπονητές ποδοσφαίρου Σεβίλλη ΦΚ Κατηγορία:Προπονητές Σούπερ Λιγκ Τουρκίας Κατηγορία:Προπονητές ποδοσφαίρου ΡΚΝ Εσπανιόλ Κατηγορία:Προπονητές ποδοσφαίρου ΡΚΝ Μαγιόρκα Κατηγορία:Προπονητές Πριμέρα Ντιβιζιόν Κατηγορία:Ισπανοί προπονητές ποδοσφαίρου στο εξωτερικό Κατηγορία:Προπονητές νικητές Ευρωπαϊκού Πρωταθλήματος Ποδοσφαίρου Κατηγορία:Προπονητές Ευρωπαϊκού Πρωταθλήματος Ποδοσφαίρου 2008 Κατηγορία:Προπονητές ποδοσφαίρου Παγκοσμίου Κυπέλλου 2006
Ο διάβολος (Τολστόι)
Ο διάβολος είναι νουβέλα του Λέοντος Τολστόι που γράφτηκε το 1890 αλλά δημοσιεύτηκε μεταθανάτια το 1911. Όπως και Η σονάτα του Κρόιτσερ, που ο συγγραφέας έγραψε περίπου την ίδια εποχή, το έργο προσεγγίζει το θέμα της σαρκικής επιθυμίας και της λαγνείας και τις καταστροφικές συνέπειές τους. Ο Διάβολος εμφανίζεται με τη μορφή αμαρτωλών σκέψεων για μια γυναίκα.
Η ιστορία περιέχει αυτοβιογραφικές αναφορές σχετικά με τη σχέση του συγγραφέα στη νεότητά του με την αγρότισσα Αξίνια Μπασύκινα στο κτήμα του Γιάσναγια Πολιάνα.
Υπόθεση
Ο 26χρονος Γεβγκένι Ιρτένεφ και ο αδερφός του κληρονομούν μια μεγάλη κληρονομιά από τον πατέρα τους. Ωστόσο, είναι επιβαρυμένη με χρέη και τα αδέρφια πρέπει να αποφασίσουν αν θα την αποδεχτούν ή όχι. Ο Γεβγκένι την αποδέχεται και εξαγοράζει τη μερίδα του αδερφού του, πιστεύοντας ότι αν κάνει βελτιώσεις, διαχειρισθεί με σύνεση και φροντίσει προσωπικά τις καλλιέργειες, η περιουσία θα σωθεί. Εγκαταλείπει την Αγία Πετρούπολη και τη δουλειά του, ήταν δημόσιος υπάλληλος, και εγκαθίσταται με τη μητέρα του στο κτήμα, το οποίο αναλαμβάνει με όρεξη και πάθος. Ωστόσο, νοσταλγεί τις σχέσεις που είχε με γυναίκες όσο ζούσε στην πόλη και πίστευε ότι τις χρειαζόταν για την υγεία του.
Καθώς πλησιάζει το καλοκαίρι, ο γέρος δασοφύλακας του συστήνει τη νεαρή Στεπανίδα, μια αγρότισσα της οποίας ο σύζυγος ζει και εργάζεται στην πόλη. Εδώ και αρκετούς μήνες ο Γεβγκένι και η Στεπανίδα συναντιούνται συχνά στο δάσος, ο άνδρας την πληρώνει κάθε φορά. Οι συγγενείς της Στεπανίδας, ευχαριστημένοι από τα χρήματα, δεν την ενοχλούν. Τελικά, η μητέρα του Γεβγκένι πιστεύει ότι ήρθε η ώρα να παντρευτεί, κατά προτίμηση με μια κληρονόμο που θα τους βοηθήσει με τα χρέη τους. Προς απογοήτευσή της, ο Γεβγκένι ερωτεύεται τη Λίζα, ένα γοητευτικό κορίτσι της μεσαίας τάξης, και παντρεύονται. Οι σχέσεις με τη Στεπανίδα διακόπτονται.
Μετά από ένα χρόνο ευτυχισμένου γάμου, η Λίζα προσλαμβάνει δύο γυναίκες για υπηρέτριες. Μία από αυτές είναι η Στεπανίδα. Όταν ο Γεβγκένι τη βλέπει, όλο το πάθος γι' αυτήν που νόμιζε ότι είχε ξεχαστεί επιστρέφει βασανιστικά. Δεν μπορεί να σταματήσει να τη σκέφτεται και αποφασίζει ότι πρέπει να τη διώξουν. Η Λίζα αργότερα απέβαλε μετά από ένα ατύχημα και ήταν χλωμή και αδύναμη. Όταν έμεινε ξανά έγκυος, ο Γεβγκένι, κατόπιν εντολής γιατρού, την πηγαίνει για ανάπαυση στην Κριμαία για δύο μήνες και μένει και ο ίδιος, τόσο για να τη φροντίσει όσο και για να ξεφύγει από τη Στεπανίδα. Το ζευγάρι επιστρέφει στο σπίτι αφού η Λίζα γέννησε ένα κοριτσάκι. Ο Γεβγκένι αισθάνεται ευτυχισμένος: απέκτησε οικογένεια, οι οικονομικές προοπτικές είναι καλές, είναι αξιοσέβαστος στην περιοχή.
Σε ένα πανηγύρι του χωριού, ο Γεβγκένι παρατηρεί τη Στεπανίδα να χορεύει και τα βλέμματά της ξαναξυπνούν τον πόθο του. Βασανισμένος από τη λαγνεία, σκέφτεται να ξαναρχίσει τις σχέσεις μαζί της, αλλά συνειδητοποιεί ότι η υπόθεση θα προκαλούσε σκάνδαλο στο χωριό και πόνο στην οικογένεια. Σκέφτεται «Πραγματικά, είναι ένας διάβολος. Απλώς ένας διάβολος. Έχει κυριεύσει τον εαυτό μου παρά τη θέλησή μου. Έχω μόνο δύο επιλογές: να σκοτώσω τη γυναίκα μου ή να τη σκοτώσω». Επιλέγει τελικά μια τρίτη επιλογή, να αυτοκτονήσει. Όταν η οικογένειά του τον βρίσκει νεκρό από πυροβολισμό, δεν μπορούν να καταλάβουν γιατί αυτοκτόνησε καθώς, αν και βασανιζόταν, δεν είχε εκμυστηρευτεί το μυστικό του σε κανέναν.
Σημείωση
Σε μια δεύτερη σωζόμενη τελική έκδοση - οι μελετητές του Τολστόι τη χρονολογούν από την άνοιξη του 1890 - ο Γιεβγκένι πυροβολεί την ερωμένη του τρεις φορές στην πλάτη. Η γυναίκα πεθαίνει. Ο Γιεβγκένι δικάζεται αλλά αντιμετωπίζεται ως ψυχικά ασθενής, καταδικάζεται σε μια ελαφριά ποινή και επιστρέφει στο σπίτι αλκοολικός.
Παραπομπές
Κατηγορία:Έργα του Λέοντος Τολστόι
Εθνικόν Κομιτάτον
μικρογραφία|125px|δεξιά|Ο [[Επαμεινώνδας Δεληγεώργης διετέλεσε 7 φορές πρωθυπουργός της Ελλάδας.]] Το «Εθνικόν Κομιτάτον» υπήρξε ελληνική πολιτική παράταξη, που προέκυψε κατά την περίοδο της Εθνοσυνέλευσης του 1862. Ιδρύθηκε και διευθύνθηκε σε όλη την ιστορική του πορεία από τον Επαμεινώνδα Δεληγιώργη, ηγέτη της νεολαίας που αγωνιζόταν κατά του Όθωνα. Η προσωποπαγής αυτή ομάδα ιδρύθηκε πιθανότατα το 1863 και μεταλλάχθηκε σε «Κόμμα Δεληγιώργη» το 1866. Δεν επιβίωσε μετά το θάνατο του αρχηγού της (1879).
Πολιτικές εξαγγελίες
Η ομάδα του Εθνικού Κομιτάτου, που μπορεί να χαρακτηριστεί ως κόμμα με το σημερινό περιεχόμενο του όρου, υποστήριζε την ανάπτυξη του κοινοβουλευτισμού, τον εκσυγχρονισμό της χώρας και την επακόλουθη οικονομική ανάπτυξη. Επεδίωκε μεταρρυθμίσεις στη διοίκηση και στο στρατό, αλλά στόχευε και σε πολιτισμική εξάπλωση στην Οθωμανική αυτοκρατορία. Μέσα στην παράταξη παρεισέφρησαν και πολλά επαναστατικά στοιχεία. Χαρακτηριστικό είναι το σύνθημα της εφημερίδας του Κομιτάτου, «Το Μέλλον της Ανατολής»: Επανάστασις άνευ αίματος, είναι μάχη άνευ νεκρών, μουσική άνευ αρμονίας.
Παραπομπές
Κατηγορία:Πολιτική ιστορία της Ελλάδας
Χάνι Γρύλλου Ηλείας
Το Χάνι Γρύλλου είναι ημιορεινό χωριό της Ηλείας στην Περιφερειακή Ενότητα Ηλείας σε υψόμετρο 135 μέτρα, το οποίο βρίσκεται σε απόσταση 43 χλμ. ΝΔ. από τα Κρέστενα και δίπλα (βόρεια) στον Γρύλλο. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται έδρα στο τότε Τοπικό Διαμέρισμα Γρύλλου του δήμου Σκιλλούντος. Σύμφωνα με το Σχέδιο Καλλικράτης μαζί με τον Γρύλλο αποτελεί την τοπική κοινότητα Γρύλλου που υπάγεται στη δημοτική ενότητα Σκιλλούντος του Δήμου Ανδρίτσαινας - Κρεστένων και σύμφωνα με την απογραφή 2011 έχει πληθυσμό 92 κατοίκους.
Παραπομπές
Κατηγορία:Χωριά του νομού Ηλείας Κατηγορία:Δήμος Ανδρίτσαινας - Κρεστένων
Τζο Μακ Ίντυρ
Ο Τζόσεφ Μέλρει Μακ Ίντυρ (Joseph Mulrey "Joey" McIntyre, 31 Δεκεμβρίου 1972) είναι Αμερικανός τραγουδιστής, συνθέτης και ηθοποιός. Είναι ευρύτερα γνωστός ως το νεότερο μέλος του συγκροτήματος New kids on the block.
Καριέρα
Ο Τζο γεννήθηκε στις 31 Δεκεμβρίου 1972 στο Νίντχαμ της Μασαχουσέτης. Είναι ο μικρότερος από τα εννιά αδέλφια της οικογένειας. Σε ηλικία 12 ετών, μπήκε στο συγκρότημα των New kids on the block, αντικαθιστώντας τον Τζέιμι Κέλι. Η αλήθεια είναι πως δυσκολεύτηκε να προσαρμοστεί στο γκρουπ, μιας και οι υπόλοιποι τέσσερις ήταν φίλοι εδώ και χρόνια. Παρ'όλα αυτά, κατάφεραν να γίνουν ένα ιδιαίτερα επιτυχημένο μουσικό σχήμα.
Το 1994, οι New kids on the block διαλύθηκαν και ο Τζο ξεκίνησε την σόλο καριέρα του με τον δίσκο "Stay The Same". Παράλληλα, έπαιξε στην ταινία The Fantasticks, πλάι στην Τζιν Λουίζα Κέλι. Το 1999, τραγούδησε το "Remember Me", τραγούδι που ακουγόταν στην ταινία Southie, στην οποία πρωταγωνιστούσε ο πρώην New Kid Ντόνι Γουόλμπεργκ. Το 2001, ο Τζο επέστρεψε στην δισκογραφία με το άλμπουμ "Meet Joe Mac". Από αυτό, ξεχώρισε το τραγούδι "Rain" που έγινε επιτυχία. Συνέχισε όμως, να ασχολείται με την ηθοποιία: την ίδια χρονιά συμμετείχε σε θεατρικές παραστάσεις στο Μπρόντγουει και το 2002 εμφανίστηκε στη δεύτερη σεζόν του επιτυχημένου σίριαλ Boston Public. Διαγωνίστηκε επίσης στο ριάλιτι Dancing With The Stars, καταλήγοντας τρίτος. Οι δύο τελευταίοι δίσκοι που έβγαλε είναι το "8:09" του 2004, και ο φετινός "Talk To Me", που περιέχει διασκευές.
Προσωπική ζωή
Ο Τζο παντρεύτηκε στις 9 Αυγούστου 2003, ακριβώς έναν χρόνο μετά την γνωριμία τους. Η Μπάρετ τον βοήθησε πολύ στην δημιουργία των δίσκων του. Εξ´άλλου, ο τίτλος του άλμπουμ του "8:09" αναφέρεται στην ημερομηνία που γνωρίστηκαν, και, αργότερα, παντρεύτηκαν.
Παραπομπές
Κατηγορία:Αμερικανοί τραγουδιστές Κατηγορία:Αμερικανοί άνδρες ηθοποιοί μουσικού θεάτρου
Μην Πεις Ποτέ
Το Μην Πεις Ποτέ είναι το δεύτερο άλμπουμ της Ανδριάνας Μπάμπαλη.
Tο άλμπουμ περιλαμβάνει δέκα τραγούδια που έγραψαν συνθέτες και στιχουργοί, όπως η Δήμητρα Γαλάνη, ο Στάμος Σέμσης, ο Κώστας Λειβαδάς, ο Θοδωρής Γκόνης, ο Οδυσσέας Ιωάννου, ο Νίκος Μωραΐτης, ο Γιώργος Παυριανός και η ίδια, καθώς και μια διασκευή, τη "Σερενάτα" (πρώτη εκτέλεση: Αρλέτα, μουσική: Λάκης Παπαδόπουλος, στίχοι: Μαριανίνα Κριεζή) σε διασκευή του Άκη Κατσουπάκη.
Ενορχήστρωση : Άκης Κατσουπάκης Διεύθυνση παραγωγής : Άκης Κατσουπάκης Φωτογραφίες : Λίλα Σωτηρίου, Μαρία Αθανασοπούλου, Γιώργος Τσιμέκης Artwork : Δημήτρης Παναγιωτακόπουλος Label : EMI 0094634794626
Επανέκδοση
Ανήμερα του Αγίου Βαλεντίνου (14/02) 2006, κυκλοφόρησε μια επανέκδοση του δίσκου, με ένα επιπλέον τραγούδι, σε στίχους της Ρεβέκκας Ρούσση και μουσική του Στέφανου Κορκολή, το “Μαζί Θεός”, το οποίο χρησιμοποιήθηκε σε πολύ δημοφιλή διαφήμιση σοκολάτας, από το 2006 ως το 2008. Η επανέκδοση είχε διαφορετικό εξώφυλλο, και άλλη μια (remixed) έκδοση του Μαζί Θεός (Love It Mix), της ομάδας Positive Energy. Το μουσικό βίντεο του Μαζί Θεός σκηνοθέτησε η Μαρία Σκόκα.
Τηλεόραση
Το Άλλα αντ' άλλων (μουσική: Στάμος Σέμσης, στίχοι: Γιώργος Κρητικός) χρησιμοποιήθηκε στους τίτλους της τηλεοπτικής σειράς Θα βρεις το δάσκαλό σου.
Εξωτερικοί σύνδεσμοι
Κατηγορία:Ελληνική δισκογραφία Κατηγορία:Άλμπουμ του 2005
Μεσσήνη (μυθολογία)
Στην ελληνική μυθολογία η Μεσσήνη ήταν κόρη του Τρίοπα, γιου του Φόρβαντα από το Άργος. Κατά μία άλλη εκδοχή όμως η Μεσσήνη ήταν κόρη του Φόρβαντα και της Ευβοίας, και αδελφή του Τρίοπα. Η Μεσσήνη παντρεύτηκε τον Πολυκάονα, δευτερότοκο γιο του βασιλιά Λέλεγα από τη Λακωνία. Επειδή ο Πολυκάονας δεν έγινε βασιλιάς καθώς δεν ήταν ο πρωτότοκος, η Μεσσήνη, που ήταν υπερήφανη για τη δική της καταγωγή, δεν άντεχε να είναι ο σύζυγός της ένας απλός πολίτης. Πέτυχε λοιπόν να συγκεντρώσει δυνάμεις από το Άργος και τη Λακεδαίμονα και να καταλάβει τη χώρα εκείνη που αργότερα πήρε το όνομά της και αποκαλείται μέχρι σήμερα Μεσσηνία. Το πρώτο λοιπόν βασιλικό ζεύγος που βασίλεψε στη Μεσσηνία ήταν ο Πολυκάονας και η Μεσσήνη.
Στα χρόνια της βασιλείας τους, τους επισκέφθηκε ο Καύκωνας, που εισήγαγε στον τόπο τη λατρεία των Μεγάλων Θεών. Μετά το θάνατό της, η Μεσσήνη τιμήθηκε ως ηρωίδα στο ναό του Δία στο όρος Ιθώμη. Σε νομίσματα των αυτοκρατορικών χρόνων εικονίζεται από τη μία πλευρά ο Δίας και από την άλλη η Μεσσήνη φορώντας στέμμα σε σχήμα τείχους και πέπλο. Σε άλλο νόμισμα η Μεσσήνη συνοδεύεται από τον Ασκληπιό. Ο Παυσανίας γράφει ότι υπήρχε και ιδιαίτερος ναός της Μεσσήνης με άγαλμα από χρυσάφι και πάριο μάρμαρο. Στο πίσω μέρος αυτού του ναού απεικονίζονταν οι μεταγενέστεροι βασιλείς της Μεσσηνίας.
Πηγές
Κατηγορία:Πρόσωπα της ελληνικής μυθολογίας
Πηγματίτης
Ως πηγματίτες (αγγλ. pegmatites) γενικά χαρακτηρίζονται μαγματογενή πετρώματα τα οποία φέρουν ασυνήθιστα μεγάλους φαινοκρυστάλλους (μεγέθους άνω των 5 εκατ.) που τυπικά σχηματίζονται σε επικαλύψεις ή σε φλέβες διείσδυσης σε άλλα μαγματογενή πετρώματα, ιδιαίτερα στα όρια των βαθολίθων. Οι γρανιτικοί πηγματίτες έχουν την ορυκτολογική σύσταση των γρανιτών, φέρουν όμως πολύ μεγαλύτερους φαινοκρυστάλλους σε σχέση με τους γρανίτες. Οι πηγματίτες προέρχονται από το μάγμα που κρυσταλλώνεται τελευταίο, όντας ιδιαίτερα πλούσιο σε υδρατμούς. Συχνά σε πηγματίτες συναντώνται, λόγω διαδικασιών φυσικού εμπλουτισμού, ορυκτά πλούσια σε βόριο, λίθιο, ουράνιο και σπάνιες γαίες. Το μέγεθος των φαινοκρυστάλλων αυτών κυμαίνεται από μερικά εκατοστά και φθάνει μέχρι μερικά μέτρα. Η πλειονότητα των πηγματιτών έχει ως ορυκτολογικά συστατικά χαλαζία, αστρίους και μαρμαρυγίες, δηλ. είναι ορυκτολογικά όμοιοι με γρανίτες. Σε ορισμένες περιπτώσεις, κυρίως σε ζώνες ανακρυστάλλωσης και σε αποφύσεις στρωματοειδών διεισδύσεων, περιέχουν επίσης αμφιβόλους και πλούσια σε ασβέστιο πλαγιόκλαστα. Υφίστανται και πηγματίτες γαββρικής σύστασης.
Σχηματισμός
Το κύριο χαρακτηριστικό των πηγματιτών είναι, όπως προαναφέρθηκε, ο σχηματισμός πολύ μεγάλων κρυστάλλων. Ο μηχανισμός σχηματισμού τους αποτελεί συνδυασμό των εξής παραγόντων:
Εξάπλωση
Συναντώνται σε σχετική αφθονία στο γήινο φλοιό και υπάρχουν σε όλα τα μέρη του πλανήτη. Όπως είναι φυσικό, αφθονούν σε σημεία όπου ο γήινος φλοιός είναι περισσότερο σταθερός, έχοντας μεγάλο πάχος, όπως π.χ. η Καναδική ασπίδα. Οι γρανιτικοί πηγματίτες σχετίζονται με μεγάλους γρανιτικούς όγκους, συχνά ανευρισκόμενοι στην περιφέρεια αυτών των όγκων ή έχοντας σχηματίσει διεισδύσεις σε αυτούς.Από άποψη ηλικίας οι πηγματίτες έχουν την ηλικία του γήινου φλοιού. Οι πηγματίτες Προκάμβριας περιόδου (ηλικίας 1,8 - 1 δισ. ετών) είναι οι πλέον διαδεδομένοι και συναντώνται στην Καναδική ασπίδα, τη Γροιλανδία, τη Ρωσία και παρόμοια γεωλογικά περιβάλλοντα. Οι νεότερης ηλικίας πηγματίτες (20 - 5 εκατ. ετών) συναντώνται στα Ιμαλάια, στο Νεπάλ και το Πακιστάν.
Σημασία
Οι πηγματίτες, λόγω του τρόπου σχηματισμού τους, εμφανίζουν εμπλουτισμό σε ορισμένα συστατικά των φαινοκρυστάλλων τους. Έτσι, έχουν αναφερθεί περίπου 550 ορυκτά σχετιζόμενα με πηγματίτες (ασφαλώς όχι αποκλειστικά). Οι κρύσταλλοι όμως αυτών των ορυκτών είναι κατά πολύ μεγαλύτεροι σε σχέση με κρυστάλλους ίδιων ορυκτών που έχουν σχηματιστεί σε απλούς γρανίτες. Έτσι, έχουν ευρεθεί κρύσταλλοι τουρμαλίνη με μήκος μεγαλύτερο του μέτρου, ενώ στην περιοχή της Βόρειας Ντακότα (ΗΠΑ) έχει βρεθεί κρύσταλλος σποδουμένη (spodumene) με μήκος περίπου 13 μέτρα. Δεν είναι όμως μόνο τα μεταλλευτικά ορυκτά που προσδίνουν στους πηγματίτες σημαντική οικονομική αξία. Τα βιομηχανικά ορυκτά όπως ο χαλαζίας, οι μαρμαρυγίες και οι άστριοι εξάγονται κατά κύριο λόγο από πηγματίτες. Επίσης, μια ποικιλία από πολύτιμους λίθους, κυρίως ποικιλίες τουρμαλίνη, βήρυλλος, ακουαμαρίνα, σπεσάρτινος, αλλά και οικονομικά σημαντικών ορυκτών, όπως τανταλίτης, κολουμβίτης, ζιννβαλδίτης, μοργκανίτης, ανευρίσκονται σε πηγματίτες. Για τον εντοπισμό πηγματιτικών θυλάκων χρησιμοποιείται το ειδικό ραντάρ διείσδυσης εδάφους (Ground Penetrating Radar, GPR) σε συνδυασμό με υπολογιστή. Ο θύλακας εντοπίζεται ως ανωμαλία στα στρώματα των πετρωμάτων και, σε συνδυασμό με τη γεωλογική ιστορία της περιοχής, οδηγεί στην ανακάλυψη πηγματιτικών κρυστάλλων.
Παραπομπές
Κατηγορία:Ηφαιστειογενή πετρώματα
Ιοδάμα
Κατά την ελληνική μυθολογία η Ιοδάμα ήταν ιέρεια της Ιτωνίας Αθηνάς στην αρχαία Κορώνεια Βοιωτίας.
Σύμφωνα με τον μύθο η Ιοδάμεια ήταν θυγατέρα του Θεσσαλού ήρωα Ιτώνου, εγγονή του Αμφικτύονα και δισεγγονή του Δευκαλίωνα και της Πύρρας. Κάποια νύχτα η Ιοδάμα είδε την κεφαλή της Μέδουσας στην ασπίδα της Αθηνάς ή να φέρεται στο στήθος εκείνης και αμέσως απολιθώθηκε. Κατ΄ άλλο μύθο είδε την Αθηνά νύκτα έχοντας το πρόσωπο της Μέδουσας και ομοίως απολιθώθηκε. Από τότε οι κάτοικοι που ανήγειραν προς τιμή της βωμό διόριζαν ιερόδουλο υπεύθυνη για την διατήρηση μόνιμης φωτιάς («άσβεστης φλόγας») στον βωμό της Ιοδάμας επαναλαμβάνοντας τρεις φορές: «Η Ιοδάμα ζει και ζητεί πυρ».
Αυτό ίσχυε τουλάχιστον μέχρι την εποχή του Παυσανία, ο οποίος και διέσωσε την παράδοση αυτή (Θ΄ 34, 2).
Την Ιοδάμα την ερωτεύθηκε ο Δίας και απέκτησε μαζί της μία κόρη, τη Θήβη, την οποία αργότερα πάντρεψε με τον Ώγυγο.
Μία παραλλαγή του μύθου που αναφέρει ο Ι. Τζέτζης (και αποδίδει στον Σιμωνίδη το γενεαλόγο και τον Απολλώνιο), λέει ότι η Αθηνά και η Ιοδάμα ήταν αδελφές και η Αθηνά πολεμώντας την Ιοδάμα τη σκότωσε. Ο μύθος αυτός δίνεται και από το Μέγα Ετυμολογικόν, όπου αναφέρεται ότι σύμφωνα με τον γενεαλόγο Σιμωνίδη, ο Ίτωνας είχε δυο κόρες, την Αθηνά και την Ιοδάμα, οι οποίες ενεπλάκησαν σε μάχη και η Αθηνά (Ιτωνία, κόρη του Ίτωνα δηλαδή) σκότωσε την Ιοδάμα
Αναφορές
Ιοδαμα Κατηγορία:Αρχαίοι Βοιωτοί Κατηγορία:Θνητές γυναίκες του Δία
Λέον Μπα
Ο Λέον Μπα (Léon M'ba, ορθή προφορά: Ουμπά, 9 Φεβρουαρίου 1902 - 27 Νοεμβρίου 1967) ήταν πολιτικός από την Γκαμπόν και πρώτος πρόεδρος της χώρας. Ανήκε στην εθνότητα Φανγκ και ήταν πρωθυπουργός από τις 21 Μαΐου, 1957 ως τις 21 Φεβρουαρίου, 1961. «Πατέρας» της ανεξαρτησίας της Γκαμπόν από τους Γάλλους (17 Αυγούστου 1960), το 1960 έγινε και πρώτος πρόεδρος. Στις 12 Φεβρουαρίου του 1961 εξελέγη επίσημα ως μοναδικός υποψήφιος στην προεδρία.
Το Φεβρουάριο του 1964 ανατράπηκε έπειτα από στρατιωτικό πραξικόπημα, σύντομα όμως επέστρεψε στην εξουσία με στρατιωτική επέμβαση της Γαλλίας. Ο Μπα επανεξελέγη το Μάρτιο του 1967, πέθανε όμως το Νοέμβριο της ιδίας χρονιάς και τον διαδέχθηκε ο αντιπρόεδρός του, Αλμπέρ-Μπερνάρ Μπονγκό, ο μετέπειτα Ομάρ Μπονγκό.
Παραπομπές
Κατηγορία:Πρόεδροι της Γκαμπόν Κατηγορία:Πρωθυπουργοί της Γκαμπόν
Ίουλος (μυθολογία)
Στην ελληνική μυθολογία ο Ίουλος ήταν γιος του Αινεία και επομένως εγγονός της θεάς Αφροδίτης. Ο Ίουλος ακολούθησε τους Αινειάδες στην εξορία μετά την άλωση της Τροίας και από αρκετές πηγές ταυτίζεται με τον Ασκάνιο. Θεωρήθηκε ο γενάρχης της «Ιουλίας Γενεάς» και έτσι από το όνομά του προέρχεται το όνομα «Ιούλιος» που έφεραν πολλοί επιφανείς Ρωμαίοι, όπως ο Ιούλιος Καίσαρας.
Πηγές
Κατηγορία:Ήρωες της ρωμαϊκής μυθολογίας Κατηγορία:Τρώες Κατηγορία:Βασιλείς της Άλβα Λόνγκα
Iulo
Mahindra & Mahindra
Η Mahindra & Mahindra Limited είναι μια Ινδική πολυεθνική εταιρεία κατασκευής οχημάτων με έδρα τη Βομβάη στη Μαχαράστρα της Ινδίας. Ιδρύθηκε το 1945 ως Muhammed & Mahindra και αργότερα μετονομάστηκε στη σημερινή της ονομασία, Mahindra and Mahindra. Είναι ένας από τους μεγαλύτερους κατασκευαστές οχημάτων στο κόσμο και ο μεγαλύτερος κατασκευαστής τρακτέρ. Είναι συστατικό μέλος του ομίλου Μαχίντρα, μιας ινδικής πολυεθνικής. Κατατάχθηκε 17η στον κατάλογο Fortune India 500 των 500 μεγαλύτερων ινδικών εταιρειών για το 2018. Στην ινδική αγορά, οι κύριοι ανταγωνιστές της είναι η Maruti Suzuki και η Tata Motors.
Ιστορία της Mahindra
Η Mahindra & Mahindra ιδρύθηκε ως εταιρεία εμπορίου χάλυβα στις 2 Οκτωβρίου 1945 στην Λουντιάνα με την ονομασία Mahindra & Muhammed από τους αδελφούς Χαρικρίσναν, Τζαϊκρίσναν και Τζαγκντίς Τσάντρα Μαχίντρα μαζί με τον Μαλίκ Γκουλάμ Μουχάμαντ. Ο Ανάντ Μαχίντρα, πρόεδρος του ομίλου Μαχίντρα, είναι εγγονός του Τζαγκντίς Τσάντρα Μαχίντρα. Μετά την ανεξαρτησία της Ινδίας και τον σχηματισμό του Πακιστάν, ο Μουχαμάντ έφυγε για το Πακιστάν. Πολιτογραφήθηκε Πακιστανός και εγκαταστάθηκε στη Λαχώρη, όπου το 1948 έγινε υπουργός οικονομικών της χώρας.
Χρονολόγιο
Το 1948, η εταιρεία άλλαξε το όνομά της σε Mahindra & Mahindra. Τελικά η εταιρεία είδε μια προοπτική στην κατασκευή και πώληση οχημάτων πολλαπλών χρήσεων και σύντομα άρχισε να κατασκευάζει με άδεια τα τζιπ Willys στην Ινδία. Σύντομα, η εταιρεία εδραιώθηκε ως ο κατασκευαστής των τζιπ στην Ινδία και στη συνέχεια άρχισε να κατασκευάζει ελαφρά εμπορικά οχήματα και τρακτέρ. αριστερά|μικρογραφία|Ένα Mahindra CL 550 MDI. Ο σχεδιασμός του έχει αδειοδοτηθεί από την Jeep. Το 1999, η εταιρεία εξαγόρασε το 100% της Gujarat Tractors από την κυβέρνηση του Γκουτζαράτ και το 2017 η Mahindra τη μετονόμασε σε Gromax Agri Equipment Limited, ως μέρος μιας νέας εμπορικής στρατηγικής όπου τα μοντέλα της συνεχίζουν να πωλούνται με την επωνυμία Trakstar.
Το 2007, η εταιρεία απέκτησε την Punjab Tractor Limited (PTL), κάνοντας την τον μεγαλύτερο παραγωγό τρακτέρ του κόσμου. Μετά από αυτή την εξαγορά, η πρώην PTL απορροφήθηκε από την Mahindra και μετασχηματίστηκε στο τμήμα Σβαράτζ της Mahindra & Mahindra το 2009.
Τα τελευταία χρόνια η εταιρεία έχει επεκταθεί στο εξωτερικό και σε άλλες βιομηχανίες. Το 2008 επεκτάθηκε στην βιομηχανία δίτροχων οχημάτων με την εξαγορά της Kinetic Motors, ινδικής εταιρείας.
Το 2010 η εταιρεία απέκτησε μερίδιο 55% στην REVA Electric Car Company και το 2016, την μετονόμασε σε Mahindra Electric Mobility Ltd αφού έγινε ο μοναδικός της ιδιοκτήτης.
Το 2011 Mahindra and Mahindra απέκτησε την SsangYong Motor Company. Την περίοδο 2010-11 η M&M επεκτάθηκε στον τομέα της μικρο-στάγδην άρδευσης με την απόκτηση της EPC Industries Ltd στο Νασίκ.
Τον Οκτώβριο του 2014, η Mahindra and Mahindra απέκτησε το 51% των μετοχών της Peugeot Motocycles και τον Οκτώβριο του 2019 απέκτησε το υπόλοιπο 49% των μετοχών της.
Τον Μάιο του 2015 η Mahindra απέκτησε το 33.33% της ιαπωνικής εταιρείας κατασκευής τρακτέρ Mitsubishi Agricultural Machinery (ΜΑΜ), θυγατρική της Mitsubishi Heavy Industries.
Τον Δεκέμβριο του 2015, η Mahindra and Mahindra Ltd και η θυγατρική της Tech Mahindra Ltd, μέσω μιας εταιρείας ειδικού σκοπού, έχει συμφωνήσει να αγοράσει το 76.06% των μετοχών της ιταλικής σχεδιαστή αυτοκινήτων Pininfarina SpA για 25.3 εκατομμύρια ευρώ (περίπου 186.7 κότι ρουπιών).
Τον Μάρτιο του 2016, η Mahindra απέκτησε το 35% της Φινλανδικής Sampo Rosenlew, μπαίνοντας στον τομέα των θεριζοαλωνιστικών μηχανών. Στη συνέχεια αύξησε τη συμμετοχή της στην εταιρεία σε 49.04% τον Δεκέμβριο του 2019.
Το Νοέμβριο του 2017, η Mahindra υπέγραψε μνημόνιο κατανόησης με την βελγική Dewulf, προμηθευτής μιας γκάμας προϊόντων σχετικά με τις πατάτες και τις καλλιέργειες. Βάσει της συμφωνίας, η Mahindra θα παράγει και θα πουλά εξοπλισμό φύτευσης πατάτας στην Ινδία για λογαριασμό της βελγικής εταιρείας.
Τον ιανουάριο του 2018, η Mahindra εισήχθη στην βιομηχανία των ψεκαστήρων αγοράζοντας το 26% των μετοχών της M.I.T.R.A. Agro Equipments Pvt Ltd, μια εταιρεία αγροτικής τεχνολογίας με έδρα τη Μαχαράστρα. Τον Μάρτιο του 2020, η Mahindra αύξησε τη συμμετοχή της στην εταιρεία σε 39%.
Τον Φεβρουάριο του 2018,η Mahindra απέκτησε μια μειοψηφική συμμετοχή 22.9% στην Carnot Technologies. Η Carnot Technologies κατέχει και λειτουργεί την εταιρεία λύσεων για έξυπνα αυτοκίνητα CarSense.
Τον Μάιο του 2018, η Mahindra υπέγραψε μια συμφωνία για την απόκτηση έως και του 10% του μετοχικού κεφαλαίου της καναδικής Resson Aerospace Corporation. Η Resson επικεντρώνεται στην παροχή τεχνολογικών λύσεων για τη γεωργία. Έχει αναπτύξει ένα σύστημα, το οποίο καταγράφει και ερμηνεύει εικόνες για να δώσει στους αγρότες πληροφορίες σχετικά με την κατάσταση των χωραφιών και των καλλιεργειών τους.
Τον Ιούνιο του 2019, η Mahindra αγόρασε το 11.25% των μετοχών της ελβετικής εταιρείας αγροτικής τεχνολογίας Gamaya SA. Η απόκτηση επέτρεψε στην Mahindra την περαιτέρω ανάπτυξη γεωργικών τεχνολογιών επόμενης γενιάς γεωργία όπως η γεωργία ακριβείας και οι τεχνολογίες ψηφιακής γεωργίας.
Τον Οκτώβριο του 2019, η Mahindra προέβη σε κοινοπραξία με την Ford, με την ίδρυση της Ford India στην οποία η Mahindra & Mahindra απέκτησε τον έλεγχο του 51% των μετοχών.
Τον Απρίλιο του 2020, η εταιρεία έληξε την κοινοπραξία της με τη Renault, με την Mahindra & Mahindra να αγοράζει το μερίδιο της Renault. Η Renault συνεχίζει να αδειοδοτεί και να προμηθεύει την Mahindra & Mahindra σε βασικά συστατικά όπως είναι οι μηχανές και τα κιβώτια ταχυτήτων.
Παραπομπές
Κατηγορία:Επιχειρήσεις της Ινδίας
680
Η τρέχουσα σελίδα αφορά το έτος 680 κατά το Γρηγοριανό ημερολόγιο
Θάνατοι
680'erne
Ραμσής Η΄
Ο Ραμσής H΄, αρχ. αιγυπτ. Ramesses ή Ramses ήταν ο 7ος φαραώ της 20ής δυναστείας της Αιγύπτου, που βασίλευσε το διάστημα 1130-1129 π.Χ. ή μόνο το 1300 π.Χ. Ως πρίγκιπας είχε το όνομα Sethherkhepshef Meryamun, που σημαίνει ο Σετ είναι ο Ισχυρός, αγαπημένος είναι ο Αμούν και με την ενθρόνιση έλαβε το πριν-το-όνομα επίθετο Usermare Akhenamun. Ήταν από τους τελευταίους επιζώντες γιους τού Ραμσή Γ΄.
Πηγές
Κατηγορία:Φαραώ της 20ης Αιγυπτιακής Δυναστείας
681
Η τρέχουσα σελίδα αφορά το έτος 681 κατά το Γρηγοριανό ημερολόγιο
Θάνατοι
Κατηγορία:Έτη
680'erne
Ευρωπαϊκό Κύπελλο Γυναικών 1996–97 (υδατοσφαίριση)
Το Ευρωπαϊκό Κύπελλο Γυναικών 1996–97 (αγγλικά: LEN European Cup 1996–97) ήταν η 10η περίοδος του κορυφαίου πρωταθλήματος γυναικείας υδατοσφαίρισης της Ευρώπης που διοργανώθηκε από την LEN.
Το τουρνουά διοργανώθηκε το 1997. Ο τελικός παίχτηκε μεταξύ της Ρωσικής ΣΚΙΦ Μόσχας και της Ολλανδικής Νερέους. Η ΣΚΙΦ Μόσχας νίκησε τη Νερέους με 7-6 και κέρδισε τον 1ο τίτλο στην ιστορία της.
Προκαταρκτικός γύρος
Ο Προκαταρκτικός γύρος διεξήχθη σε ομίλους. Στην Τελική φάση προκρίθηκε από τον έναν όμιλο η Ισπανική Μεντιτεράνι κερδίζοντας 14-4 την Πορτογαλική Sport Algés e Dafundo, στον τελευταίο αγώνα της προκαταρκτικής φάσης.
Τελική φάση
Η Τελική φάση διεξήχθη σε δύο ομίλους των τεσσάρων ομάδων μεταξύ 12 και 16 Μαρτίου του 1997 στο Zwembad De Slag στο Ζάανταμ.
1ος όμιλος
Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
2ος όμιλος
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
Έβδομη θέση
Πηγή:
Πέμπτη θέση
Πηγή:
Τρίτη θέση
Πηγή:
Τελικός
Πηγή:
Τελική κατάταξη
Πηγή:
Εξωτερικοί σύνδεσμοι
1996–97 Κατηγορία:Υδατοσφαίριση το 1996 Κατηγορία:Υδατοσφαίριση το 1997
Μπράιαν Κοξ
Ο Μπράιαν Ντένις Κοξ (αγγλικά: Brian Denis Cox), CBE (γεννηθείς 1 Ιουνίου 1946) είναι Σκωτσέζος ηθοποιός. Είναι γνωστός για την δουλειά του στην Βασιλική Εταιρεία Σαίξπηρ, όπου έλαβε αναγνώριση για τον Βασιλιά Λιρ. Έχει επίσης εμφανιστεί σε πολλές παραγωγές του Χόλυγουντ παίζοντας σε μέρη όπως τον Δρ. Γκάγκενχελμ στο Ράσμορ, τον Ουίλιαμ Στράικερ στο X2 και τον Αγαμέμνονα στην Τροία. Ήταν ο πρώτος ηθοποιός που απεικόνισε τον Χάνιμπαλ Λέκτερ (που αποκαλείται "Λέκτορ") στην ταινία Ανθρωποκυνηγός το 1986.
Πρώτα χρόνια
Ο Κοξ γεννήθηκε σε μια εργατική τάξη της Ρωμαιοκαθολικής οικογένειας στο Ντάντι, στη Σκωτία, ο νεότερος από τα πέντε παιδιά. Ο προπάππος του ήταν ένας Ιρλανδός μετανάστης στην Σκωτία. Η μητέρα του Μαίρη Ανν Γκίλερλάιν (το γένος ΜακΚαν), ήταν μια κλώστρια που δούλευε στους μύλους γιούτας και υπέφερε από αρκετές νευρικές βλάβες κατά την παιδική ηλικία του Κοξ. Εντάχθηκε στο Θέατρο Ρεπερτορίου Ντάντι στην ηλικία των 14.
Σταδιοδρομία
Ο Κοξ εκπαιδεύτηκε στην Ακαδημία Μουσικής του Λονδίνου και Δραματικών Τεχνών, αποφοιτώντας το 1965 όπου εντάχθηκε στην εταιρεία Λυκείου στο Εδιμβούργο, ακολουθώντας το 1966 δύο χρόνια με το Birmingham Rep, όπου τα μέρη του περιλάμβαναν τον ρόλο του τίτλου στο Πιρ Τζίντ (1967) και τον Ορλάντο στο Όπως Θέλεις, στο οποίο έκανε το ντεμπούτο του στο Λονδίνο τον Ιούνιο του 1967 στο Θέατρο Βόντεβιλ.
Έκανε την πρώτη του τηλεοπτική εμφάνιση ως έξτρα σε αρκετά επεισόδια του Ο Κατάδικος το 1967 πριν πάρει έναν πρωταγωνιστικό ρόλο Η Χρονιά των Σεξουαλικών Ολυμπιακών Αγώνων τον επόμενο χρόνο. Το 1978, έπαιξε τον Βασιλιά Ερρίκο ΙΙ της Αγγλίας στο αναγνωρισμένο δραματικό σίριαλ του BBC2 με τίτλο Το Στέμμα του Διαβόλου, μετά από το οποίο πρωταγωνίστησε σε πολλά άλλα τηλεοπτικά δράματα. Η πρώτη του εμφάνιση σε ταινία ήταν στο ρόλο του Λέον Τρότσκι στο Νίκολας και Αλεξάνδρα το 1971.
Το 1986, όταν έκανε πρεμιέρα η ταινία Ανθρωποκυνηγού, στην οποία ο ίδιος έπαιξε τον Χάνιμπαλ Λέκτερ, ο Άντονι Χόπκινς έπαιζε τον Βασιλιά Λιρ στη σκηνή του Εθνικού Θεάτρου. Πέντε χρόνια αργότερα, όταν έκανε πρεμιέρα η ταινία Η Σιωπή των Αμνών, στην οποία ο Άντονι Χόπκινς υποδύθηκε τον Χάνιμπαλ Λέκτερ, ο Μπριαν Κοξ έπαιζε τον Βασιλιά Λιρ στο Εθνικό Θέατρο.
Το 1991 έπαιξε το μέρος του Όουεν Μπέντζαμιν, τον κλεισμένο στη φυλακή πατέρα ενός γκέι άντρα, στην παραγωγή του BBC "Οθόνη 2" της νουβέλας του Ντέιβιντ Λίβιτ, Η Χαμένη Γλώσσα των Γερανών, το οποίο διαδραματίζεται τη δεκαετία του 1980.
Οι πιο διάσημες κινηματογραφικές εμφανίσεις του περιλαμβάνουν τις ταινίες Ρομπ Ρόι, Λεοντόκαρδος (και οι δύο το 1995), Το Δαχτυλίδι, X2, και Ο Υπέροχος Προορισμός. Συχνά παίζει κακούς, όπως τον Ουίλιαμ Στράικερ στο X2, τον Αγαμέμνονα στην Τροία, τον Φάρια Νταρκ στο επεισόδιο των τηλεοπτικών σειρών Ντάνι Φάντομ με τίτλο Ράιν Στορμ, έναν εκτρεπόμενο διοικητή του CIA στις ταινίες Bourne, και στο Αλυσιδωτή Αντίδραση. Έχει παίξει στην περίπτωση πιο συμπαθητικούς χαρακτήρες, όπως τον πατέρα του Έντουαρντ Νόρτον στην 25η Ώρα, έναν πατρικό ανώτερο αστυνομικό στους Σούπερ Στρατιώτες, και τον πατέρα της Ρέιτσελ ΜακΆνταμς στο Κόκκινο Μάτι. Έχει επίσης εμφανιστεί στην κωμική σειρά Frasier στο ρόλο του πατέρα της Δάφνης Μουν. Ήταν επίσης ο πρωταγωνιστής στην ταινία Ο Φυγάς.
Ο Κοξ ήταν στην ταινία του 2001 Ψ.Ε.Μ.Α. Κέρδισε ένα Βραβείο Έμμυ και προτάθηκε για ένα Βραβείο Golden Globe αυτή τη χρονιά για την απεικόνιση του Χέρμαν Γκόρινγκ στις τηλεοπτικές μίνι σειρές με τίτλο Νυρεμβέργη. Επίσης εμφανίστηκε σε έναν υποστηρικτικό ρόλο του Τζακ Λάνγκρισε στις σειρές του HBO με τίτλο Ξηρά Ξύλα.
Το 2002, εμφανίστηκε στην ταινία του Σπάικ Τζονζ με τίτλο Προσαρμογή του Τσάρλι Κάουφμαν, στο ρόλο ενός πραγματικού δασκάλου-σεναριογράφου, τον Ρόμπερτ ΜακΚι δίνοντας συμβουλές στον Νίκολας Κέιτζ και στους δύο ρόλους, ως Τσάρλι Κάουφμαν και τον φανταστικό αδερφό του τον Ντόναλντ. Το 2004 ο Κοξ έπαιξε μια εναλλακτική, αχρεία έκδοση του Αγαμέμνονα στην Τροία. Θα έπαιζε το λιοντάρι Ασλάν στα Χρονικά της Νάρνια: Το Λιοντάρι, η Μάγισσσα, και η Ντουλάπα, αλλά αντικαταστάθηκε από τον Λίαμ Νίσον. Εμφανίστηκε σε ένα επεισόδιο του 2006 του Βρετανικού αυτοκινητιστικού προγράμματος το Top Gear (στο ρόλο ενός "Σταρ σε ένα Λογικά Τιμολογούμενο Αμάξι.
Η δουλειά του στο ραδιόφωνο περιλαμβάνει τις σειρές του BBC με τίτλο ΜακΛεβί (1999-2010), βασισμένες στον πραγματικό ντετέκτιβ Τζέιμς ΜακΛεβί και η απεικόνιση του στον χαρακτήρα του κόμικ του Ντάντι με τίτλο Μπομπ Σέρβαντ. Ο Κοξ λέει πως έπαιξε τον Σέρβαντ, τη δημιουργία του Νταντιανού συγγραφέα Νάιλ Φόρσιθ, βασισμένο στις αναμνήσεις από τον αργότερο αδερφό του τον Τσάρλι.
Ο Κοξ αφηγήθηκε μια συνοπτική έκδοση ενός ηχητικού βιβλίου της νουβέλας του Σερ Γουόλτερ Σκοτ με τίτλο Ιβάνχο, και μια συνοπτική έκδοση ενός ηχητικού βιβλίου του Τζ. Ρ. Ρ. Τόλκιν με τίτλο The Sirmarillion. Επίσης συνεργάστηκε με τον Χάρπερ Κόλινς σε ένα ηχητικό βιβλίο του επικού ποιήματος του Τόλκιν με τίτλο Ο Μύθος του Σίγκουρντ και της Γκάντραν, το οποίο προγραμματίστηκε να κυκλοφορήσει τον Αύγουστο του 2009
Το 2008 ο Κοξ πρωταγωνίστησε στο Κόκκινος, βασισμένο στη νουβέλα του Τζακ Κέτσαμ. Η ταινία σκηνοθετήθηκε από τον Λάκι ΜακΚι και τον Τρίγκβε Άλιστερ Ντίζεν και επίσης πρωταγωνίστησε ο Τομ Σίζμορ, η Αμάντα Πλάμερ, και η Κιμ Ντίκενς. Ο Κοξ έπαιξε επίσης έναν θεσμοθετημένο κατάδικο στην ταινία του Ρούπερτ Γουάιατ με τίτλο Ο Κατάδικος, μαζί με τον Τζόσεφ Φίενς, τον Ντόμινικ Κούπερ και τον Ντάμιαν Λούις.
Τον Δεκέμβριο του 2009, ο Κοξ εμφανίστηκε στο η Ημέρα των Τρίφιντς, γραμμένο από τον Πάτρικ Χάρμπινσον, των οποίων οι πιστώσεις περιλαμβάνουν το ER και το Νόμος και τάξη. Το δράμα είναι βασισμένο στην μετα-αποκαλυπτική νουβέλα του Τζον Γουίνταμ, Η Ημέρα των Τρίφιντς. Τον ίδιο χρόνο ο Κοξ έδωσε τη φωνή του για το Όοντ ο Πρεσβύτερος στο μέρος πρώτο του Doctor Who Χριστουγεννιάτικο Σπέσιαλ, Το Τέλος του Χρόνου. Ο Κοξ πρωταγωνίστησε στην ταινία με παραγωγό τον Ρίντλεϊ Σκοτ με τίτλο Τελ-Τέιλ, μια ταινία βασισμένη στην μικρή ιστορία "Η Καρδιά του Τελ-Τέιλ" από τον Έντγκαρ Άλαν Πο. Τον Φεβρουάριο του 2010,ο Κοξ εκλέχθηκε ως Πρύτανης του Πανεπιστημίου του Ντάντι, δημοσκοπώντας σχεδόν τα δύο τρίτα της εκλογής. Ο Κοξ τοποθετήθηκε για να απεικονίσει τον Κύριο Ράισερτ στο Scream 4, αλλά αργότερα ανακοινώθηκε πως δεν θα ενταχθεί στο καστ.
Ο Κοξ παίζει τον πατέρα της Λορα Λίνεϊ στις σειρές του Showtime με τίτλο Ο Μεγάλος Κ. Τον Ιούλιο του 2010, εντάχθηκε στο καστ της ταινίας επιστημονικής φαντασίας με τίτλο Άνοδος του Πλανήτη των Πιθήκων.
Το 2011 ο Κοξ εμφανίστηκε στο Μπρόντγουεϊ απέναντι από τον Τζέισον Πάτρικ, τον Κρις Νοθ, τον Κίφερ Σέδερλαντ και τον Τζιμ Γκάφιγκαν σε μια αναβίωση του Αυτή την Εποχή του Πρωταθλητή του Τζέισον Μίλερ, το οποίο άνοιξε τον Μάρτιο.
Ο Κοξ απεικονίζει την φωνή του "Θεού" στο "Η Αλήθεια & Η Ζωή Δραματοποιημένες στον ήχο της Νέας Διαθήκης της Βίβλου," μιας 22ωρης, με φωνές τω διάσημων, με εντελώς δραματοποιημένο ήχο ταινίας με τίτλο Νέα Διαθήκη η οποία χρησιμοποιεί μετάφραση RSV-CE
Τον Ιανουάριο του 2012 ο Κοξ εμφανίστηκε μαζί με τον Μπίλι Κόνολι στη ραδιοφωνική εκπομπή του BBC με τίτλο 4's Saturday Play - Η Αναζήτηση του Ντόναλ Κ, η οποία ήταν ειδικά γραμμένη για το ζευγάρι από τον Ντέιβιντ Άστον ο οποίος έγραψε επίσης τις σειρές του ΜακΛεβί
Ο Κοξ εμφανίζεται στο δράμα της Αυστραλιανής τηλεόρασης με τίτλο Τα Στενά στο ρόλο του πατριάρχη του οικογενειακού συνδικάτου της οικογένειας Μοντεμπέλο, τον Χάρι Μοντεμπέλο. Τα γυρίσματα άρχισαν στην τοποθεσία των Cairnes και στα Νησιά των Στενών Τόρες τον Ιούνιο του 2011
Οι σειρές έκαναν πρεμιέρα στην Αυστραλιανή τηλεόραση στο Κανάλι ΑΒC1 στις 2 Φεβρουαρίου 2012.
Προσωπική ζωή
Χώρισε με την πρώτη σύζυγό του την Κάρολάιν Μπέρτ. Το ζευγάρι είχε δύο θνησιγενείς δίδυμα, πριν έχοντας δύο παιδιά: Τον γιο τους Άλαν Κοξ που είναι επίσης ηθοποιός, γνωστός για τους ρόλους τους στο Νεαρός Σέρλοκ Χόλμς, και παίζοντας τον νεαρό Τζον Μόρτιμερ στην τηλεταινία του θεατρικού του έργου Ένα Ταξίδι Γύρω Από Τον Πατέρα Μου (1982) απέναντι από τον Λόρενς Ολίβιερ. Ο Μπράιαν Κοξ παντρεύτηκε την δεύτερη σύζυγό του, την ηθοποιό Νικόλ Ανσάρι, το 2002. Το ζευγάρι έχει δύο αγόρια, και ζουν στη Νέα Υόρκη. Διατηρεί ένα σπίτι στο Εδιμβούργο.
Ο Κοξ είναι διαβητικός και έχει δουλέψει για να προωθήσει μια ερευνητική εγκατάσταση για τον διαβήτη στην γενέτειρά του στο Ντάντι. Οι παραγωγοί των Σούπερ Στρατιωτών ανακάλυψαν τη θλίψη του όταν μια σκηνή κάλεσε τον Κοξ να φάει ένα κομμάτι άσπρης σοκολάτας που έμοιαζε με σαπούνι. Ο Κοξ το δάγκωσε σκεφτόμενος πως το ήξεραν, και ταχέως το έφτυσε όταν το δοκίμαζε. Η παραγωγή σταμάτησε μέχρι να βρεθεί ένα υποκατάστατο χωρίς ζάχαρη
Ο Κοξ είναι προστάτης του Νέου Σκωτσέζικου Θεάτρου, του Εθνικού Θεάτρου Σκωτίας 'για και από' νέους ανθρώπους. Το κτήριο του Νέου Σκωτσέζικου Θεάτρου στην Γλασκόβη, το Γήπεδο του Γέρου Σερίφη, ονόμασαν το Στούντιο Θέατρο Μπράιαν Κοξ προς τιμήν του. Είναι επίσης προστάτης του "ΤΟ ΔΙΑΣΤΗΜΑ", μια εκπαιδευτική εγκατάσταση για ηθοποιούς και χορευτές στο ντόπιο του Ντάντι, και ένας "πρέσβης" της Ακαδημίας Οθόνης Σκωτίας.
Το 2007 ο Κοξ έκανε εκστρατεία για το Εργαστήρι στο run-up αυτής της χρονιάς στις Σκωτσέζικες Κοινοβουλευτικές εκλογές και είναι μακροχρόνιος υποστηρικτής του κόμματος. Ο Κοξ ενέκρινε το Σκωτσέζικο Εθνικό Κόμμα στις εκλογές του 2011 μόνο, λόγω της αυξημένης πολιτικής τακτικής στη μόρφωση.
Στις 11 Φεβρουαρίου 2010, ο Κοξ εκλέχθηκε ως ο δωδέκατος Πρύτανης του Πανεπιστημίου του Ντάντι από τους μαθητές του ιδρύματος. Επίσης έχει ένα βραβείο τιμητικού ντοκτορά από το Πανεπιστήμιο του Νάπιερ στο Εδιμβούργο τον Ιούλιο του 2008
Τον Απρίλιο του 2010, ο Κοξ, μαζί με τον Ίαν ΜακΚέλεν και την Ελέανορ Μπρον, εμφανίστηκε σε τηλεοπτικές διαφημιστικές σειρές για να υποστηρίξουν την Age UK, το ίδρυμα που πρόσφατα σχηματίστηκε από την συγχώνευση του Age Concern και του Help the Aged. Αυτοί οι τρεις ηθοποιοί έδωσαν το χρόνο τους δωρεάν.
Στις 31 Δεκεμβρίου 2002, ο Κοξ διορίστηκε Ταξιάρχης του Τάγματος της Βρετανικής Αυτοκρατορία (CBE) στη Λίστα των Τιμών του Νέου Χρόνου.
Στις 14 Απριλίου 2012, ο Μπράιαν Κοξ ήταν ο 10ος Μεγάλος Τελετάρχης της Ημερήσιας Παρέλασης της Νέας Υόρκης.
Εξωτερικοί σύνδεσμοι
Κατηγορία:Βραβευμένοι με BAFTA Κατηγορία:Σκωτσέζοι άνδρες ηθοποιοί φωνής Κατηγορία:Σκωτσέζοι άνδρες ηθοποιοί κινηματογράφου Κατηγορία:Σκωτσέζοι άνδρες ηθοποιοί τηλεόρασης
682
Θάνατοι
Κατηγορία:Έτη
680'erne
Saxon
Οι Saxon είναι βρετανικό heavy metal συγκρότημα, το οποίο δημιουργήθηκε το 1976 και κυκλοφόρησε το πρώτο του άλμπουμ τρία χρόνια αργότερα. Οι Saxon γνώρισαν μεγάλη επιτυχία στο πρώτο μισό της δεκαετίας του '80, όταν έξι δίσκοι και τέσσερα σινγκλ του συγκροτήματος ανέβηκαν στο βρετανικό Top-20, ενώ έγιναν διάσημοι ως ένα από τα καλύτερα συγκροτήματα, ως προς τις ζωντανές τους εμφανίσεις.
1976-1984
Οι Saxon, δημιουργήθηκαν το 1976 στο Νότιο Γιόρκσαιρ της Αγγλίας, από τον τραγουδιστή Μπιφ Μπάιφορντ, τους κιθαρίστες Πωλ Κουήν και Γκράχαμ Όλιβερ, τον μπασίστα Στηβ Ντόσον και τον ντράμερ Ντέηβιντ Γουόρντ και αρχικά, ονομαζόταν "Son of a Bitch". Μετά τη μετονομασία τους το 1978, περιόδευσαν ανοίγοντας συναυλίες των Ian Gillan Band, ενώ την επόμενη χρονιά υπέγραψαν συμβόλαιο με τη γαλλική δισκογραφική εταιρεία "Carrere". Την ίδια περίοδο, ο ντράμερ Ντέηβιντ Γουόρντ αντικαταστάθηκε από τον Πητ Γκιλ.
Το πρώτο τους άλμπουμ, κυκλοφόρησε στις 21 Μαΐου 1979 με τον τίτλο "Saxon" και με πρώτο τους σινγκλ το "Stallions of the Highway", με τις δύο κυκλοφορίες να μην γνωρίζουν εμπορική ιδιαίτερη επιτυχία, αλλά να έχουν μεγάλο αντίκτυπο στην ανερχόμενη χέβι μέταλ κοινότητα. Στις 10 Νοεμβρίου 1979, ξεκίνησε η βρετανική περιοδεία κατά την οποία άνοιγαν συναυλίες των Motörhead, με τρεις εμφανίσεις στο "Hammersmith Odeon" του Λονδίνου. Μετά το πέρας της περιοδείας, στα μέσα Δεκεμβρίου του 1979, οι Saxon επανήλθαν στο στούντιο για να ηχογραφήσουν το δεύτερο δίσκο τους, ο οποίος κυκλοφόρησε στις 5 Μαΐου του 1980, με τίτλο "Wheels of Steel". Ο δίσκος αυτός, γνώρισε μεγάλη επιτυχία στον βρετανικό κατάλογο επιτυχιών, ανεβαίνοντας στο # 5 και παραμένοντας για έξι μήνες στα τσαρτ, ενώ βραβεύθηκε ως χρυσός στη Μεγάλη Βρετανία. Μεγάλες επιτυχίες του δίσκου ήταν το ομώνυμο κομμάτι, το οποίο ανέβηκε στο # 20 και το "747 (Strangers in the Night)", το οποίο έφθασε στο # 13 των βρετανικών τσαρτ. Η "Carrere", εκμεταλλευόμενη την επιτυχία του συγκροτήματος, κυκλοφόρησε το σινγκλ "Big Teaser" από το πρώτο τους άλμπουμ, το οποίο έφθασε στο # 66. Οι Saxon εμφανίστηκαν στην τηλεοπτική μουσική εκπομπή "Top of the Pops", όπου έπαιξαν τα δύο επιτυχημένα σινγκλ τους, ενώ στις 16 Αυγούστου 1980, εμφανίστηκαν στο μεγάλο φεστιβάλ "Monsters of Rock".
Μόλις τέσσερις μήνες μετά το "Wheels of Steel", οι Saxon κυκλοφόρησαν το τρίτο τους στούντιο άλμπουμ, με τίτλο "Strong Arm of the Law", το οποίο ανέβηκε στο # 11 των βρετανικών τσαρτ και έγινε χρυσό. Ο Πητ Γκιλ αντικαταστάθηκε από τον Νάιτζελ Γκλόκλερ και πέρασαν το μεγαλύτερο μέρος του 1981 περιοδεύοντας, με ένα διάλειμμα για να ηχογραφήσουν το τέταρτο άλμπουμ τους, "Denim and Leather", το οποίο κυκλοφόρησε στις 5 Οκτωβρίου 1981 και έγινε ασημένιο στη Μεγάλη Βρετανία. Ο δίσκος έφθασε στο # 9 των τσαρτ, ενώ περιείχε τις επιτυχίες "Never Surrender", "And the Bands Played On" και "Princess of the Night". Ακολούθησε μία ευρωπαϊκή περιοδεία με 46 συναυλίες.
Το 1982, οι Saxon μετέβησαν στις Ηνωμένες Πολιτείες για μία μεγάλη περιοδεία, η οποία τελείωσε με τέσσερις sold out συναυλίες στο κλαμπ "Whiskey" του Λος Άντζελες. Τον χειμώνα του 1981, ηχογραφήθηκαν ζωντανές τους εμφανίσεις κατά τη διάρκεια της ευρωπαϊκής τους περιοδείας, με αποτέλεσμα το δίσκο "The Eagle Has Landed", ένα από τα καλύτερα ζωντανά ηχογραφημένα άλμπουμ του χέβι μέταλ. Ο δίσκος γνώρισε μεγάλη επιτυχία, φθάνοντας στο # 5 στην πατρίδα τους, όπου βραβεύθηκε ως ασημένιος. Το καλοκαίρι του 1982, περιόδευσαν για δεύτερη φορά μέσα σε διάστημα μερικών μηνών, στις Ηνωμένες Πολιτείες, ενώ τον Σεπτέμβριο και τον Οκτώβριο εκείνης της χρονιάς έπαιξαν στη Μεγάλη Βρετανία, με μία εμφάνιση στο "Monsters of Rock", όντας το πρώτο συγκρότημα το οποίο εμφανίστηκε δύο φορές στο συγκεκριμένο φεστιβάλ.
Το φθινόπωρο του 1982, επέστρεψαν στο στούντιο για το επόμενο άλμπουμ τους, "Power and the Glory", το οποίο κυκλοφόρησε τον Μάρτιο του 1983 και ανέβηκε στο # 15 στη Μεγάλη Βρετανία και ήταν το πρώτο το οποίο μπήκε Billboard 200, στις Ηνωμένες Πολιτείες. Για την προώθηση του δίσκου, ξεκίνησαν μία πολύ επιτυχημένη, παγκόσμια περιοδεία, κατά τη διάρκεια της οποίας βιντεοσκοπήθηκε η συναυλία στο Νότιγχαμ της Αγγλίας, για να κυκλοφορήσει σε μορφή βίντεο με τον τίτλο "SAXON Live".
1984-1988
Το 1984, κυκλοφόρησε το τελευταίο άλμπουμ του συγκροτήματος για την εταιρεία "Carrere", το ηχογραφημένο στο Λος Άντζελες, "Crusader", το οποίο ήταν και ο τελευταίος δίσκος του συγκροτήματος ο οποίος ανέβηκε στο βρετανικό Top-20. Εκείνη τη χρονιά, οι Saxon αποχώρησαν από το ρόστερ της εταιρείας "Carrere", για να υπογράψουν με την "ΕΜΙ". Επέστρεψαν στις Ηνωμένες Πολιτείες για άλλη μία περιοδεία, μαζί με τους Motley Crue, ενώ αργότερα μέσα στο 1984, περιόδευσαν στην Αμερική με τους Iron Maiden, αλλά και στη Γερμανία με τους Accept.
Τον Σεπτέμβριο του 1985, κυκλοφόρησε το όγδοο στούντιο άλμπουμ του συγκροτήματος, με τίτλο "Innocence Is No Excuse", με τους Saxon να προσπαθούν να κάνουν τον ήχο τους πιο προσιτό στην αμερικανική αγορά. Τα δύο σινγκλ του δίσκου, "Back on the Streets" και "Rock and Roll Gypsy", δεν κατάφεραν να γνωρίσουν ιδιαίτερη επιτυχία στην αντίπερα όχθη του Ατλαντικού. Ο μπασίστας Στηβ Ντόσον αποχώρησε λόγω οικογενειακών προβλημάτων, για να αντικατασταθεί από τον Πωλ Τζόνσον.
Με τη νέα σύνθεση, ηχογράφησαν το άλμπουμ "Rock the Nations", με τον Έλτον Τζον να συμμετέχει στα κομμάτια "Party Til You Puke" και "Northern Lady". Κατά το αμερικανικό κομμάτι της περιοδείας για την προώθηση του δίσκου, οι Saxon έπαιξαν με τον Σουηδό βιρτουόζο κιθαρίστα, Yngwie Malmsteen. Το 1988, κυκλοφόρησαν το δίσκο "Destiny", ο οποίος περιείχε τη διασκευή στο "Ride Like the Wind" του Κρίστοφερ Κρος. Εκείνη τη χρονιά, αποχώρησε ο μπασίστας Πωλ Τζόνσον, ο οποίος αντικαταστάθηκε από τον Τιμ "Νιμπς" Κάρτερ. Ο Κάρτερ, εντάχθηκε στους Saxon σε ηλικία 22 ετών, αλλά υπήρξε φανατικός οπαδός τους για αρκετά χρόνια και έγινε γρήγορα αποδεκτός από τους οπαδούς του συγκροτήματος, για να παραμείνει από τότε, ως μόνιμο μέλος.
1989-1996
Το 1989, η νέα σύνθεση των Saxon κυκλοφόρησε το ζωντανά ηχογραφημένο "Rock 'n' Roll Gypsies" και βγήκαν σε περιοδεία με τους Manowar. Μετά το πέρας της περιοδείας, επέστρεψαν στο στούντιο για να δημιουργήσουν νέα κομμάτια, οι ηχογραφήσεις των οποίων διακόπηκαν για μερικές συναυλίες φιλανθρωπικού χαρακτήρα. Το 1990, γιόρτασαν τα δέκα χρόνια από το πρώτο τους άλμπουμ, με την περιοδεία "10 Years of Denim and Leather". Στις 4 Φεβρουαρίου 1991, κυκλοφόρησε το νέο τους άλμπουμ, "Solid Ball of Rock" και στις 18 Μαρτίου το σινγκλ "Requiem- We Will Remember". Στην περιοδεία για την προώθηση του δίσκου, επισκέφθηκαν την Αμερική, την Ιαπωνία, την Αυστραλία, την Ουρουγουάη, την Παραγουάη, την Αργεντινή, το Μεξικό, τη Βραζιλία και τη Νέα Ζηλανδία.
Το 1992, ηχογράφησαν το δίσκο "Forever Free", στη Βιέννη της Αυστρίας και στο Λίνκολνσαϊρ της Αγγλίας. Το τραγούδι "Iron Wheels", είναι αφιερωμένο στον πατέρα του Μπιφ Μπάιφορντ και κυκλοφόρησε σε μορφή σινγκλ. Το 1995, ηχογράφησαν το επόμενο άλμπουμ τους, "Dogs of War", το οποίο κυκλοφόρησε τον Αύγουστο εκείνης της χρονιάς, αλλά λίγο αργότερα αποχώρησε ο κιθαρίστας και ιδρυτικό μέλος του συγκροτήματος, Γκράχαμ Όλιβερ, για να αντικατασταθεί από τον Νταγκ Σκάρατ. Τον Ιούλιο του 1996, κυκλοφόρησε το ζωντανά ηχογραφημένο άλμπουμ "The Eagle Has Landed – Part II" και οι Saxon περιόδευσαν όλη τη χρονιά, ενώ ηχογράφησαν μία διασκευή στο "You've Got Another Thing Coming" των Judas Priest.